18/08/2021 | Administración LocalMunicipal
Vimianzo
Convocatoria de selección de personal laboral temporal dun condutor de motobomba Pladiga 2021 (primeira selección quedou 1 posto vacante)

Por Resolución da Alcaldía n.º 793/2021, do 10/08/2021 (con avocación da Xunta de Goberno Local), aprobáronse as bases que regulan o proceso de selección para a contratación, baixo a modalidade de contrato de obra e servizo de duración determinada, a xornada completa de un (1) condutor do vehículo motobomba do Concello de Vimianzo, aos efectos de dar cumprimento ao Convenio de colaboración entre a Consellería do Medio Rural e o Concello de Vimianzo para a participación na prevención e defensa contra incendios forestais mediante un vehículo motobomba. Ano 2021 (Exp. Tedec: 2021/E001/000012) que se transcriben a continuación. (.) Terceiro. –Aprobar a proposta da Alcaldía de data 27/07/2021 de bases para a selección de un condutor de motobomba, que se transcriben a continuación: “Proposta de bases de selección para a contratación, baixo a modalidade de contrato de obra e servizo de duración determinada, a xornada completa dun condutor do vehículo motobomba do Concello de Vimianzo, aos efectos de dar cumprimento ao Convenio de colaboración entre a Consellería do medio rural e o Concello de Vimianzo para a participación na prevención e defensa contra incendios forestais mediante un vehículo motobomba. Exp. Tedec: 2021/E001/000012. Primeira.–Obxecto da convocatoria. O obxecto desta convocatoria é a selección e posterior contratación laboral temporal, baixo a modalidade de contrato de obra e servizo de duración determinada, dun condutor do vehículo municipal motobomba durante a campaña de prevención e defensa contraincendios forestais do ano 2021, a xornada completa (40 h semanais), cos horarios e quendas que xunto co contrado no proceso anterior para o mesmo fin (Expte. Tedec 2021/E001/000012) garantan que o vehículo motobomba do Concello de Vimianzo, estea operativo 16 horas ao día, tendo plena dispoñibilidade, incluíndo nela os traballos en domingo, festivos, así como as quendas nocturnas durante toda a vixencia do convenio, realizando labores de prevención e defensa contra os incendios forestais, sempre e cando non sexan requiridos para a extinción destes. A duración desta colaboración é de tres meses e medio (3,5) meses dende o inicio da súa contratación. Para o desenvolvemento dos traballos é necesario ter un coñecemento básico da loita contra incendios forestais e xeral dos medios que se empregan na mesma. Terá coñecemento completo dos vehículos motobomba, terá práctica no manexo do vehículo motobomba, terá coñecemento e práctica do tendido de mangueira, será responsable da operatividade dos vehículos motobombas, coñecerá o manexo da emisora vehicular (mobilófono) e do portófono, coñecerá os sinais manuais para vehículos motobomba. Coñecerá e cumprirá as normas de seguridade e prevención de riscos laborais, en especial as referentes ao vehículo motobomba. Terá coñecemento de lectura de plano e localización de puntos no mesmo. Facilitará mensualmente a relación das intervencións levadas a cabo. Poderá participar na construción da liña de defensa segundo as directrices do DTE. Terá coñecemento do manexo de aditivos e dosificación dos mesmos. Terá sempre preparado o vehículo, recargado de auga e combustible. Poderá levar a cabo as obras de construción, mellora e mantemento de infraestruturas vinculadas á defensa contra incendios, manexando a tal fin a maquinaria que demanden as referidas tarefas. Participará na execución de queimas controladas. Aqueloutras tarefas que se van desenvolver tanto no ámbito da extinción como no da prevención segundo as necesidades que en cada momento sexan prioritarias. Segunda.–Requisitos dos aspirantes. Serán requisitos mínimos dos aspirantes a estas prazas: 1) Ter nacionalidade española, sen prexuízo do disposto no artigo 57 do RDLex.5/2015, do 30 de outubro, polo que se aproba o texto refundido do Estatuto Básico do Empregado Público.2) Posuír a capacidade funcional, así como a capacidade física necesaria para o desempeño das tarefas.3) Ter cumpridos os dezaseis anos (xa que teñen que ter o carnet de conducir será obrigatoriamente superior) anos e non exceder, no seu caso, da idade máxima de xubilación forzosa.4) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público.5) Contar co permiso de conducir “C”, ou aqueles outros equivalentes conforme a lexislación española, e unha antigüidade mínima de 1 ano dende a obtención de dito permiso. Os anteriores requisitos deberanse reunir con referencia ao último día do prazo de presentación de solicitudes, e gozar deles ata a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente. Terceira.–Duración e tipo de contrato. O contrato de traballo será a xornada completa (40 horas semanais), cunha duración de tres meses e medio (3,5) dende o inicio da súa contratación, con distribución de quendas segundo o que estableza a alcaldía, para dar cumprimento a operatividade do vehículo motobomba que se establece na base de selección primeira. O contrato ou obra determinada recibirá a denominación de “condutor de motobomba matrícula 9854-CBP, para dar cumprimento ao convenio de colaboración asinado coa Consellería do Medio Rural e o Concello de Vimianzo para colaborar no PLADIGA 2021“. Establecerase un período de proba de 15 días. O persoal seleccionado recibirá formación complementaria conforme as recomendacións CTN-ICONA, en relacións as tarefas a desenvolver. Cuarta.–Retribucións. As retribucións estipuladas serán de 1.441,00 euros brutos mensuais (salario + pagas extras), que se corresponden coas establecidas para outros traballadores do Concello que realizan tarefas similares. A cotización a seguridade social determinarase polo grupo de cotización número 8. Quinta.–Sistema de selección. A selección dos candidatos realizarase, de conformidade co previsto nas presentes bases, polo sistema de concurso-oposición. En primeiro lugar levarase a cabo a fase de oposición, e tan só se valorarán os méritos daquelas aspirantes que superen a fase de oposición.1.º. Fase de concurso (puntuación máxima: 4 puntos). A) Formación en prevención de riscos laborais ata un máximo de 0,75 puntos: a) Curso de menos de 60 horas: 0,25 puntos. b) Curso de 60 ou máis horas: 0,75 puntos. Só se valorará o de máxima puntuación, sen acumular. B) Servizos prestados nos dez (10) últimos anos, en tarefas vinculadas á prevención e defensa contra incendios forestais, condución deste tipo de vehículos. Valorarase ata un máximo de 3,25 puntos, á razón de 0,1 puntos por mes traballado e non se computará experiencia inferior a 3 meses. A documentación que se presente para acreditar os requisitos e méritos debe achegarse en copia simple. A experiencia profesional acreditarase con copia dos contratos de traballo e informe de vida laboral ou, no caso de experiencia na administración pública, con certificado expedido pola mesma ou copia do nomeamento e informe de vida laboral.2.º. Fase de oposición. Proba na que se poñan de manifesto os coñecementos e habilidades para desenvolver o posto de condutor de vehículo motobomba e diversos coñecementos teóricos ata 6 puntos: 1.º. Proba de aptitude física; proba de banco; será eliminatoria; apto ou non apto; Empregarase un banco de 40 cm de altura para homes e 33 cm para as mulleres, nas que se baixará e subirá a razón de 90 movementos por minuto (22,5 veces/minuto) durante un período de 5 minutos. O ritmo será marcado cun metrónomo. Unha vez finalizado ese tempo a persoa que teña realizado o exercicio repousará quince segundos e unha vez finalizados tomaráselle as pulsacións (no pulso ou no pescozo, contando as pulsacións durante outros 15 segundos). A proba será realizada nun local tranquilo, sendo necesario unha báscula para obter o peso dos candidatos. Cos datos de idade, peso e pulsacións, verificarase nas táboas (que figuran nas recomendacións do CLIF para selección de persoal na extinción) que acompañan a capacidade aeróbica. Si a capacidade aeróbica é inferior a 40 non será apto para a extinción de incendios forestais.2.º. Proba tipo test de 20 preguntas cunha puntuación de ata 2 puntos. Ten por obxectivo avaliar os coñecementos teóricos nas seguintes materias: 1.–O municipio de Vimianzo: xeografía, cultura e historia.2.–Os municipios. Competencias e órganos de goberno.3.–Conceptos básicos en prevención de riscos laborais.4.–Actividades de prevención extinción de incendios forestais; ferramentas e organización.5.–Conceptos básicos en mecánica, con especial referencia aos vehículos motobomba.6.–Protección de ecosistemas forestais.3.º. Proba práctica cunha puntuación ata 4 puntos. Ten por obxectivo avaliar os coñecementos prácticos na condución do vehículo motobomba, así como no tendido da mangueira. Para a valoración desta proba práctica, o tribunal poderá solicitar a colaboración/asesoramento de persoal municipal con coñecementos similares aos do posto.4.º. Proba de galego: en aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten estar en posesión do certificado de iniciación ao galego ou equivalente, terán que realizar unha proba de galego, que será cualificada como apto ou non apto e terá carácter eliminatorio. Quedarán exentas da realización desta proba aquelas persoas que acrediten, coa presentación da instancia, estar en posesión do certificado de iniciación ao galego ou equivalente. As persoas aspirantes serán convocadas para a fase de oposición en chamamento único, quedando decaídas no seu dereito as persoas que non comparezan a realizalo, salvo casos de forza maior debidamente xustificados e apreciados discrecionalmente polo tribunal. As persoas aspirantes deberán presentarse provistas do DNI, ou documento fidedigno acreditativo da súa personalidade a xuízo do tribunal, e tamén as vestimentas e os medios materiais adecuados que sexan necesarios para a práctica. Se durante o desenvolvemento do proceso selectivo chegase a coñecemento do tribunal que algunha das persoas aspirantes carece de calquera dos requisitos esixidos na convocatoria, será excluído/a, previa audiencia, comunicándose con axilidade á autoridade que convocara o proceso selectivo. Os anuncios relativos ás diferentes fases do proceso serán publicados no taboleiro de anuncios do Concello e na web municipal (www.vimianzo. gal). Para a realización das probas, tomaranse as medidas de seguridade precisas en relación co COVID-19, según a normativa do momento. Durante a realización das mesmas adoptaranse as medidas necesarias para garantír a seguridade dos aspirantes. Sexta.–Presentación de instancias e procedemento de selección. O prazo de presentación de instancias solicitando participar no proceso selectivo dirixiranse á Sra. alcaldesa do Concello de Vimianzo, e presentaranse no Rexistro Xeral do Concello, ou por calquera dos medios que establece o artigo 16.4 da Lei 39/2015, no prazo de CINCO DÍAS HÁBILES, a contar dende o seguinte a publicación do anuncio no Boletín Oficial da Provincia. No caso de presentar a solicitude por medio distinto ao do rexistro municipal, deberase adiantar por correo electrónico (correo@vimianzo. gal), un resgardo de ter presentado a solicitude dentro do prazo de presentación de instancias. Aquelas solicitudes que se presenten fóra do prazo establecido a tal efecto, quedarán excluídas do proceso de selección. Xunto á instancia, que deberá presentarse conforme o modelo do anexo I, debe presentarse a seguinte documentación: a) Copia simple do DNI. b) Copia simple do permiso de conducir esixido. c) Declaración xurada na que se faga constar expresamente que o aspirante posúe capacidade funcional para o desempeño das tarefas do posto. d) Xustificante dos méritos que aporta para a súa valoración no concurso. e) Copia simple do certificado de iniciación ao galego ou equivalente, de ser o caso. Rematado o prazo de presentación de solicitudes, á Sra. alcaldesa, mediante resolución aprobará a listaxe provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello e na páxina web municipal, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán do prazo DUN DÍA NATURAL para reclamacións e corrección das deficiencias sinaladas, a partires da publicación da listaxe provisional no taboleiro de edictos e na páxina web. Estas reclamacións e correccións serán aceptadas ou rexeitadas na resolución que aprobe a listaxe definitiva, que se publicará na mesma forma. Na mesma indicarase a data, hora e lugar de celebración das probas. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Sétima.–Tribunal cualificador.1.–O tribunal cualificador designado pola Alcaldía-Presidencia (en virtude do artigo 21.1. g) de 7/85, do 2 de abril, reguladora das Bases do Réxime Local), e en base ao establecido polo RDLex.5/2015, do 30 de outubro, polo que se aproba o texto refundido do Estatuto Básico do Empregado Público, estará integrado polos seguintes membros: Presidente/a: un/ha funcionario/a de carreira ou persoal laboral fixo do Concello de Vimianzo. Secretario/a: un/ha funcionario/a de carreira do Concello de Vimianzo. Vogais: tres funcionarios/as de carreira ou persoal laboral fixo da administración local, autonómica ou estatal.2.–O tribunal non poderá constituírse, sen a presencia, mínima, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta.3.–Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015. Os aspirantes poderán recusar aos membros do tribunal cando concorran aquelas circunstancias.4.–O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.–O tribunal non poderá aprobar nin declarar que superou o procesos selectivo un número superior de aspirantes ao de postos de traballo convocados, aínda que co resto de solicitantes non seleccionados se establecerá unha orde para cubrir as posibles vacantes que puideran producirse, so válido para a presente convocatoria.6.–Aos efectos de percepción de asistencias polos membros concorrentes ás sesións dos tribunais, estes estarán clasificados segundo se indica no RD 462/2002, do 24 de maio (e normativa concordante e/ou substitutiva). 7.–Os membros do tribunal deberán tomar as medidas necesarias para previr situacións de contaxio derivadas do COVID-19, según a normativa do momento.8.–Unha vez realizadas as probas (test, proba práctica), publicaranse no taboleiro de anuncios os resultados acadados por orde de puntuación, e darase o prazo de dous días hábiles para que as persoas interesadas presenten alegacións no Rexistro Xeral do Concello ou por calquera dos medios que establece o artigo 16.4 da Lei 39/2015. Neste último caso, deberán adiantar por correo electrónico (correo@vimianzo. gal), un resgardo de ter presentado a alegación dentro do prazo de presentación. Unha vez rematado o prazo anterior, o tribunal elevará proposta á alcaldía das persoas que cumpren os requisitos para o posto de dous (2) condutores do vehículo motobomba, e que obtiveran ás maiores puntuacións. Este aspirante deberá pasar un exame médico que verifique a súa capacidade funcional para o desempeño do posto de traballo de condutor do vehículo municipal motobomba, en vista do obxecto das tarefas a realizar, descritas na base de selección primeira. O resultado será apto ou non apto. Se algún dos aspirantes non pasa o exame médico quedará eliminado, correndo a lista ao seguinte con máis puntuación, que tamén deberá pasar o exame médico. Os restantes aspirantes que superaron dito proceso pasarán a integrar una bolsa de reserva, para os casos de baixas, vacacións ou renuncia por parte dalgún dos contratados neste proceso selectivo, que, se é o caso, deberán pasar un exame médico. Oitava.–Formalización dos contratos. A proposta do tribunal cualificador elevarase a Alcaldía-Presidencia, para a resolución do expediente de selección, mediante decreto, que será publicado no taboleiro de anuncios do Concello. A formalización do contrato laboral cos aspirantes seleccionados será competencia da Sra. alcaldesa-presidenta; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos. ANEXO I SOLICITUDE DE PARTICIPACIÓN NO PROCESO SELECTIVO PARA UN CONDUTOR DE VEHÍCULO MOTOBOMBA Nome e apelidos., DNI. Enderezo:. Municipio:. Teléfono:. Correo electrónico:. EXPOÑO: 1) Que teño coñecemento da publicación das bases para cubrir postos de traballo temporais dun condutor de vehículo motobomba as cales acepto, e declaro que cumpro os requisitos xerais e específicos esixidos.2) Que coñezo a lingua galega: SI  NON  3) Que teño o permiso de conducir: C  4) Que teño nacionalidade española: SI  NON  5) Que posúo a capacidade funcional para o desempeño das tarefas: SI  NON  6) Que cumpro o requisito de ter cumpridos os dezaseis anos e non exceder, no seu caso, da idade máxima de xubilación forzosa: SI  NON  7) Que cumpro o requisito de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público. SI  NON  Por todo iso, SOLICITO: Que teña por presentada a miña candidatura para o proceso de selección dun condutor de vehículo motobomba. No reverso relaciono os documentos que presento en relación aos requisitos e baremos que figuran nas bases. Vimianzo,. de. de 2021 Asdo.:. SRA. ALCALDESA-PRESIDENTA DO CONCELLO DE VIMIANZO RELACIÓN DE DOCUMENTOS QUE ACOMPAÑO (copias simples):  DNI  Permiso de conducir C  Curso de riscos laborais de menos de 60 horas  Curso de riscos laborais de 60 horas ou máis  Galego (Celga 3)  Documentación sobre experiencia laboral Bases propostas pola Alcaldía. Cuarto. –Remitir a Base de Datos Nacional de Subvencións a información requirida para a remisión por ela ao BOP do extracto da convocatoria e publicación na mesma Base de Datos, de acordo co artigo 18 e 20 da Lei 38/2003, Xeral de Subvencións. Quinto. –Comunicar o presente acordo aos departamentos municipais afectados para o seu coñecemento e efectos oportunos. Vimianzo, 12 de agosto de 2021. A alcaldesa Mónica Rodríguez Ordóñez